**Pavol Skalický** (s. 9. lokakuuta 1995 Gelnica, Slovakia) on slovakialainen jääkiekkoilija, joka pelaa SM-liigajoukkue Turun Palloseurassa. Hän on pelipaikaltaan keskushyökkääjä, mutta Skalický osaa pelata myös laidassa. Hän laukoo oikealta.

Ura
---

### Seuraura

Skalický on HK Spišská Nová Vesin kasvatti. Hän jakoi kaudella 2011–2012 tehoilla 17+21=38 seuran B-nuorten sisäisen pistepörssin voiton Jakub Lapšanskýn ja Alex Výhonskýn kanssa sekä sisäisen syöttöpörssin voiton Boris Drozdin kanssa. Seuraavalla kaudella 2012–2013 Skalický debytoi Spišská Nová Vesin miesten joukkueessa Slovakian toiseksi korkeimmalla sarjatasolla 1. hokejová liga SR:ssä. Kaudeksi 2013–2014 hän siirtyi HC Košiceen. Skalický pelasi syyskautensa suurimmaksi osaksi Extraligaa Slovakian alle 20-vuotiaiden maajoukkueen kehitysohjelma HK Orange 20:ssa. Yhteensä hänen tulokaskautensa liigassa toi 21 runkosarjaottelussa tehot 2+7=9 ja 16 playoff-ottelussa yhden maalin. Skalický teki Extraliga-uransa ensimmäisen playoff-maalin toisessa puolivälieräottelussa 9. maaliskuuta 2014 MHC Martinia vastaan. Hänen osumansa jäi Košicen 3–2-voittoon päättyneen ottelun voittomaaliksi. Skalický voitti kauden päätteeksi Slovakian-mestaruuden. Hän pelasi ison osan kevätkaudestaan myös lainalla sarjatasoa alempana HK Spišská Nová Vesissä.

Kaudella 2014–2015 Skalický pelasi kotimaassaan ainoastaan Extraligaa HK Orange 20:ssä, kunnes hän siirtyi vuoden 2015 vaihteessa try-outin kautta Ruotsiin Örebro HK:hon. Skalický hankittiin pääasiassa seuran J20-joukkueeseen, jossa hän pelasi lähes koko loppukauden. Skalický sai kauden aikana tililleen yhden SHL-ottelun.

Skalický siirtyi kaudeksi 2015–2016 vuoden mittaisella sopimuksella kotimaahansa KHL-seura HC Slovan Bratislavaan. Hänen tulokaskautensa liigassa toi kauden kaikissa 60 runkosarja- ja neljässä playoff-ottelussa tehot 6+2=8. KHL-kauden jälkeen Skalický vahvisti myös Slovanin A-nuoria Slovakian A-nuorten sarjan pudotuspeleissä, jotka päättyivät joukkueen mestaruuteen. Maaliskuussa 2016 hän teki Slovanin kanssa kaksivuotisen jatkosopimuksen.

Kaudella 2016–2017 Skalický teki KHL:n runkosarjassa 35 ottelussa tehot 4+3=7. Hän siirtyi loppukaudella kuitenkin Slovanin yhteistyöjoukkueen, Extraliga-joukkue HC Banská Bystrican vahvuuteen, jossa Skalický pelasi kauden loppuun. Hän voitti kauden päätteeksi Slovakian-mestaruuden. Myös kaudella 2017–2018 Skalický pelasi runkosarjan suurimmaksi osaksi KHL:ssä, mutta hän siirtyi loppukaudella taas Banská Bystricaan. Seitsemännessä finaaliottelussa 24. huhtikuuta 2018 vieraissa HK Dukla Trenčíniä vastaan Skalický teki tehot 2+1=3. Hänen ensimmäinen maalinsa jäi Banská Bystrican 1–5-voittoon päättyneen ottelun voittomaaliksi ja se ratkaisi joukkueelle Slovakian-mestaruuden.

Skalický siirtyi kaudeksi 2018–2019 Tšekin Extraligan BK Mladá Boleslaviin. Kaudella 2019–2020 hän oli joukkueen paras pistemies, maalintekijä ja syöttäjä tehoilla 18+27=45, joilla Skalický jakoi koko liigan pistepörssin kuudennen sijan HC Třinecin Matěj Stránskýn kanssa. Hän voitti myös koko Extraligan tehotilaston lukemalla +25.

Kaudeksi 2020–2021 Skalický siirtyi vuoden mittaisella sopimuksella SM-liigajoukkue Rauman Lukkoon. Hän oli tehoilla 20+19=39 joukkueen kolmanneksi paras maalintekijä ja neljänneksi paras pistemies. Pudotuspeleissä Skalický teki 11 ottelussa tehot 4+4=8. Hänen maaleistaan kaksi oli voittomaaleja. Kolmannessa puolivälieräottelussa 22. huhtikuuta 2021 Tampereen Ilvestä vastaan Skalický ratkaisi Lukolle välieräpaikan, kun hänen ylivoimamaalinsa jäi Lukon 2–5-voittoon päättyneen ottelun voittomaaliksi. Skalický sai ottelussa myös syöttöpisteen Kristián Pospíšilin tekemään maaliin. Neljännessä finaaliottelussa 11. toukokuuta 2021 vieraissa Turun Palloseuraa vastaan Skalický teki Lukon 2–6-voittoon päättyneen ottelun voittomaalin, joka lopulta ratkaisi joukkueelle Suomenmestaruuden otteluvoitoin 3–1. Hän sai ottelussa myös kakkossyöttöpisteen Julius Mattilan tekemään maaliin. Toukokuussa 2021 Skalický teki Lukon kanssa vuoden mittaisen jatkosopimuksen. Kaudella 2021–2022 hän oli joukkueen kolmanneksi paras pistemies tehoilla 13+22=35. Pudotuspeleissä Skalický oli Lukon paras maalintekijä kolmella osumallaan, vaikka hän oli runkosarjan lopulla saamansa neljän ottelun pelikiellon vuoksi sivussa kolme ensimmäistä ottelua.

Skalický siirtyi kaudeksi 2022–2023 vuoden mittaisella sopimuksella Turun Palloseuraan. Hän ei onnistunut vastaamaan häneen kohdistuneisiin odotuksiin tehopisteissä, joita Skalický teki runkosarjassa vain 13, kunnes hänen kautensa päättyi loukkaantumiseen helmikuussa 2023.

### Maajoukkueura

Skalický edusti Slovakiaa MM-kilpailuissa vuosina 2016, 2018 ja 2021. Ensimmäisessä turnauksessa hänet valittiin alkulohkossa Suomea vastaan pelatun ottelun päätteeksi joukkueensa ottelun parhaaksi pelaajaksi. Vuoden 2021 turnaus hänellä päättyi kuitenkin alkulohkon kuuden ottelun jälkeen, kun Skalický jätti turnauksen ennalta sovitusti kesken omien häidensä vuoksi. Yhteensä hän on pelannut 46 A-maaottelua tehopistein 3+4=7. Skalický teki A-maajoukkuedebyyttinsä Euro Ice Hockey Challengessa 5. helmikuuta 2015 Itävallan Wienissä Italiaa vastaan. Hän sai ottelussa 2+10-minuutin rangaistuksen pään tai niskan alueelle kohdistuneesta taklauksesta. Ensimmäisen A-maajoukkuemaalinsa Skalický teki Arosa Challengessa 18. joulukuuta 2015 Sveitsin Arosassa Valko-Venäjää vastaan.

Skalický pelasi myös alle 20-vuotiaiden MM-kilpailuissa vuosina 2014 ja 2015. Jälkimmäisessä turnauksessa hänet valittiin Kanadaa vastaan pelatun, Slovakian 5–1-tappioon päättyneen välieräottelun päätteeksi joukkueensa ottelun parhaaksi pelaajaksi. Pronssiottelussa Ruotsia vastaan Skalický teki Slovakian 2–4-voittoon päättyneen ottelun, MM-pronssin ratkaisseen maalin ylivoimalla. Hän teki ottelussa myös yhden syöttöpisteen.

Pelityyli
---------

Skalickýn entisen seuran Lukon urheilutoimenjohtaja Kalle Sahlstedtin mukaan hän on iso ja vahva pelaaja, joka liikkuu oikein hyvin kokoisekseen. Sahlstedtin mukaan Skalickkýlla on terävät ensimmäiset potkut ja hän menee kovaa vauhtiin päästessään. Sahlstedtin mukaan Skalický on ahnas pelaaja, joka hakeutuu tilanteisiin. Sahlstedtin mukaan hänen arvonsa ei ole pelkästään pisteissä, vaan hän pelaa kovaa, taklaa ja on aktiivinen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2012–2013 | HK Spišská Nová Ves | Slovakia U20 | 16 | 0 | 5 | 5 | 4 | 4 | 0 | 1 | 1 | 2 |
|  | HK Spišská Nová Ves | Slovakia I | 6 | 1 | 1 | 2 | 0 | 3 | 0 | 0 | 0 | 0 |
| 2013–2014 | Slovakia U20 | SloEL | 17 | 2 | 2 | 4 | 16 | – | – | – | – | – |  |  |  |  |  |  | JMM | 5 | 0 | 0 | 0 | 2 |
|  | HC Košice | SloEL | 4 | 0 | 0 | 0 | 0 | 16 | 1 | 0 | 1 | 0 |
|  | HK Spišská Nová Ves | Slovakia I | 5 | 0 | 5 | 5 | 2 | 3 | 1 | 4 | 5 | 2 |
| 2014–2015 | Slovakia U20 | SloEL | 20 | 4 | 2 | 6 | 18 | – | – | – | – | – |  |  |  |  |  |  | JMM | 7 | 1 | 1 | 2 | 4 |
|  | Örebro HK | SuperElit | 15 | 6 | 10 | 16 | 39 | 3 | 1 | 2 | 3 | 12 |
|  | Örebro HK | SHL | 1 | 0 | 0 | 0 | 0 | – | – | – | – | – |
| 2015–2016 | HC Slovan Bratislava | Slovakia U20 | – | – | – | – | – | 4 | 1 | 3 | 4 | 12 |  |  |  |  |  |  | MM | 4 | 1 | 0 | 1 | 0 |
|  | HC Slovan Bratislava | KHL | 60 | 6 | 2 | 8 | 20 | 4 | 0 | 0 | 0 | 7 |
| 2016–2017 | HC Slovan Bratislava | KHL | 35 | 4 | 3 | 7 | 16 | – | – | – | – | – |
|  | HC Banská Bystrica | SloEL | 12 | 2 | 6 | 8 | 6 | 15 | 7 | 7 | 14 | 8 |
| 2017–2018 | HC Slovan Bratislava | KHL | 56 | 2 | 6 | 8 | 11 | – | – | – | – | – |  |  |  |  |  |  | MM | 2 | 0 | 0 | 0 | 0 |
|  | HC Banská Bystrica | SloEL | 10 | 2 | 4 | 6 | 0 | 16 | 5 | 5 | 10 | 20 |
| 2018–2019 | BK Mladá Boleslav | ČEL | 51 | 9 | 14 | 23 | 18 | 10 | 0 | 5 | 5 | 4 |
| 2019–2020 | BK Mladá Boleslav | ČEL | 51 | 18 | 27 | 45 | 50 | – | – | – | – | – |
| 2020–2021 | Lukko | SM-liiga | 55 | 20 | 19 | 39 | 30 | 11 | 4 | 4 | 8 | 2 | Kanada-malja |  |  |  |  |  | MM | 6 | 0 | 0 | 0 | 2 |
| 2021–2022 | Lukko | SM-liiga | 52 | 13 | 22 | 35 | 55 | 4 | 3 | 0 | 3 | 0 |
| 2022–2023 | TPS | SM-liiga | 46 | 5 | 8 | 13 | 41 | – | – | – | – | – |
| 3 kautta | yhteensä | KHL | 151 | 12 | 11 | 23 | 47 | 4 | 0 | 0 | 0 | 7 |
| 3 kautta | yhteensä | SM-liiga | 153 | 38 | 49 | 87 | 126 | 15 | 7 | 4 | 11 | 2 |
| 2 kautta | yhteensä | ČEL | 102 | 27 | 41 | 68 | 68 | 10 | 0 | 5 | 5 | 4 |
| 4 kautta | yhteensä | SloEL | 63 | 10 | 14 | 24 | 40 | 47 | 13 | 12 | 25 | 28 |
| 1 kausi | yhteensä | SHL | 1 | 0 | 0 | 0 | 0 | – | – | – | – | – |

Lähteet
-------

* Pavol Skalický The Internet Hockey Databasessa (englanniksi)
* Pavol Skalický Eurohockey-sivustolla (englanniksi)
* Pavol Skalický *Elite Prospects*. Everysport Media Group AB.  (englanniksi)

### Viitteet

1. ↑  Tammela maalasi, Markkula debytoi, KalPa voitti – Skalicky: "Meillä oli kehnoa tuuriakin matkassa" *raumanlukko.fi*.  12.11.2020. Rauman Lukko Oy. Viitattu 12.11.2020.
2. 1 2 3 4 5 6 7  Pavol Skalický *Elite Prospects*. Everysport Media Group AB.  (englanniksi)
3. ↑  Elite Prospects - HK Spisska Nova Ves U18 *eliteprospects.com*. Everysport Media Group AB. Viitattu 25.4.2020. (englanniksi)
4. ↑  Tipsport Extraliga *Hockeyslovakia.sk*.  9.3.2014. Slovenský zväz ľadového hokeja. Viitattu 25.4.2020. (slovakiksi)
5. ↑  Brändh, Henrik: JVM-forward till Örebro: "Kan bli bingo" *www.na.se*.  31.12.2014. ÖREBRO:  Nerikes Allehanda. Viitattu 15.8.2015. (ruotsiksi)
6. ↑  Ďalšou posilou Slovana mladý útočník Pavol Skalický *Hockeyslovakia.sk*.  9.7.2015. BRATISLAVA:  Slovenský zväz ľadového hokeja. Viitattu 15.8.2016. (slovakiksi)
7. ↑  Skalický v Slovane ďalšie dve sezóny! *hcslovan.sk*.  30.3.2016. HC SLOVAN Bratislava a.s. Viitattu 15.8.2016. (slovakiksi)
8. ↑  Tipsport liga *Hockeyslovakia.sk*.  24.4.2018. Slovenský zväz ľadového hokeja. Viitattu 25.4.2020. (slovakiksi)
9. ↑  Přichází Vondrka! Nováčky jsou také Šťastný, Pláněk a Skalický *bkboleslav.cz*.  1.5.2018. M l. B o l.:  BK Mladá Boleslav a.s. Viitattu 25.4.2020. (tšekiksi)
10. ↑  Elite Prospects - Czech Stats 2019-2020 *eliteprospects.com*. Everysport Media Group AB. Viitattu 25.4.2020. (englanniksi)
11. 1 2  Hurmerinta, Eero: Kolminkertainen MM-kävijä Skalický Lukkoon − "Pelaa kovaa, taklaa ja on aktiivinen" *Jatkoaika.com*.  6.1.2015. Jatkoaika r.y. Viitattu 25.4.2020.
12. ↑  Elite Prospects - Lukko *eliteprospects.com*. Everysport Media Group AB. Viitattu 30.6.2021. (englanniksi)
13. ↑  Ilves - Lukko, 22.4.2021 *liiga.fi*.  22.4.2021. Jääkiekon SM-liiga Oy. Viitattu 30.6.2021.
14. ↑  TPS - Lukko, 11.5.2021 *liiga.fi*.  11.5.2021. Jääkiekon SM-liiga Oy. Viitattu 30.6.2021.
15. ↑  Määttä, Arto: Pavol Skalický nähdään myös ensi kaudella Lukon pelipaidassa *Jatkoaika.com*.  21.5.2021. Jatkoaika r.y. Viitattu 30.6.2021.
16. ↑  Elite Prospects - Lukko *eliteprospects.com*. Everysport Media Group AB. Viitattu 17.5.2022. (englanniksi)
17. ↑  Jalonen, Pekka: Tähtipuolustaja tykitti Tapparan kumoon – sarja tasoihin *iltalehti.fi*.  29.3.2022. Alma Media Suomi Oy. Viitattu 17.5.2022.
18. ↑  Tallskog, Mika: TPS:n kauden avaustilaisuudessa julkistettiin nippu uusia sopimuksia – hyökkäykseen uutta verta, puolustukseen vanhoja tuttuja *Jatkoaika.com*.  3.6.2022. Jatkoaika r.y. Viitattu 3.6.2022.
19. ↑  Kiviniemi, Konsta: TPS:n pelaaja-arviot 2022–23: Juhlakausi oli myös tilastollisesti mustavalkoinen *Jatkoaika.com*.  25.4.2023. Jatkoaika r.y. Viitattu 25.4.2023.
20. ↑  BEST PLAYER OF THE SELECTED BY THE TEAM (pdf) *reports.iihf.hockey*.  22.5.2016. IIHF.  Arkistoitu 10.6.2016. Viitattu 15.8.2016. (englanniksi)
21. ↑  Seppä, Petri: Lukon kultakiekkoilija joutui valitsemaan kahden ison asian väliltä – lähtee kotiin kesken MM-kisojen *is.fi*.  30.5.2021. Sanoma Media Finland Oy. Viitattu 30.6.2021.
22. ↑  EIC Championships *eihcsite-stats.stats.pointstreak.com*.  5.2.2015. Pointstreak Sports Technologies Inc. Viitattu 25.4.2020.
23. ↑  GAME SUMMARY (pdf) *stats.iihf.com*.  18.12.2015. IIHF. Viitattu 25.4.2020. (englanniksi)
24. ↑  BEST PLAYER OF THE SELECTED BY THE TEAM (pdf) *hydra.iihf.com*.  5.1.2015. IIHF.  Arkistoitu 5.1.2016. Viitattu 15.8.2016. (englanniksi)
25. ↑  GAME SUMMARY (pdf) *stats.iihf.com*.  5.1.2015. IIHF. Viitattu 15.8.2016. (englanniksi)

TPS – SM-liiga
4 M. Jokinen |
6 Rafkin |
7 Lauridsen |
17 Talvitie (**A**) |
20 Marjala |
21 Fröberg |
26 Korpikoski |
27 Dudas |
29 Hakala |
32 Vali |
35 Anttila |
39 Lindberg |
40 Lehtonen |
41 Intonen |
42 Suomi |
44 Arell (**A**) |
51 Nurmi |
52 Palmu (**A**) |
55 Johansson |
57 Munkki |
58 Väisänen |
59 Hemming |
61 Jasu (**C**) |
62 Jürgens |
67 Sevänen |
76 Lindsten |
77 Haapanen |
81 Koskinen |
91 J. Jokinen  

Valmentajat Miettinen – Kalto – Salo – Moisanen – Mierlahti – Rosendahl – Granholm